proxectonos/corpus_dominio_legal_administrativo_tmp huggingface dataset:
RESOLUCIÓN do 15 de xullo de 1998 pola que se convoca un curso de linguaxe administrativa para os grupos A e B en Lugo e Pontevedra.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 29/07/1998

A EGAP convocou por Resolución do 20 de abril de 1998(DOG nº 80, do 28-4-1998) varios cursos de linguaxe administrativa en varias localidades de Galicia e para varios grupos de persoal.
Os cursos anunciados para os grupos A e B en Lugo e Pontevedra non puideron realizarse no seu momento por falta dun número suficiente de alumnos.
Co obxecto de dar unha maior difusión e de amplia-los destinatarios convócase novamente este curso que se realizará de acordo coas bases xa publicadas agás nos seguintes aspectos:
a) Terán preferencia os candidatos que xa o solicitaron de acordo coa convocatoria anterior.
b) Poderá participar tamén o persoal da Administración periférica do Estado.
c) O curso terá lugar os días 10, 14, 15, 16, 17, 21, 22, 23, 24, 28, 29 e 30 do mes de setembro, das 17 ás 20 horas.
d) Amplíase o prazo de presentación de instancias ata o 2 de setembro.
Santiago de Compostela, 15 de xullo de 1998.
Domingo Bello Janeiro
Director da Escola Galega de Administración Pública
6662
ORDE do 22 de xullo de 1998 pola que se resolve o concurso público convocado na Orde do 28 de xaneiro de 1998, pola que se regula a concesión de subvencións a xornais e revistas para a edición de suplementos didácticos.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/1998

Visto o informe-proposta realizado pola comisión reunida o 1 xullo de 1998, de acordo co artigo 9 da Orde do 28 de xaneiro de 1998, pola que se
regula a concesión de subvencións a xornais e revistas para a edición de suplementos didácticos (DOG do 3 de marzo), e atendendo o disposto no artigo 10 da mesma orde,
DISPOÑO:
1. Concedérlle-las axudas ós proxectos e polas contías relacionados no anexo I desta orde.
2. Excluí-los proxectos relacionados no anexo II desta orde, por non acadasen prioridade suficiente de acordo coa orde de convocatoria.
3. Excluí-lo proxecto relacionado no anexo III desta orde, por ser presentado forá de prazo.
4. De acordo co previsto no artigo 11 da orde de convocatoria, as empresas ás que lles sexan sub
vencionados proxectos deberán presentar na Dirección Xeral de Política Lingüística a aceptación da subvención concedida no prazo máximo de dez días contados a partir da publicación desta disposición no DOG.
5. Esta disposición ponlle fin á vía administrativa, segundo o disposto no artigo 109.c) da Lei 30/1992, do 26 de novembro, do réxime xurídico das administracións públicas e do procedemento administrativo común.
6. Esta orde entrará en vigor o día seguinte ó da súa publicación no DOG.
Santiago de Compostela, 22 de xullo de 1998.
Celso Currás Fernández
Conselleiro de Educación e Ordenación
Universitaria
7152
ORDE do 22 de xullo de 1998, pola que se resolve o concurso público convocado na Orde do 28 de xaneiro de 1998 (DOG do 3 de marzo), pola que se regula a concesión de subvencións ás asociacións e institucións sen fin de lucro e entidades análogas para a realización de actividades de promoción da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/07/1998

A Orde do 28 de xaneiro de 1998 (DOG do 3 de marzo) regula a concesión de subvencións ás asociacións e institucións sen fin de lucro e entidades análogas para a realización de actividades de promoción da lingua galega.
Visto o informe-proposta formulado pola comisión constituída ó abeiro do artigo 8 da devandita orde, esta consellería
DISPÓN:
Artigo 1º.-A concesión de axudas na contía que se indica ós proxectos relacionados no anexo I desta orde.
Artigo 2º.-Desestima-los proxectos que aparecen relacionados no anexo II, ben por non acadaren a prioridade suficiente de acordo cos criterios establecidos na Orde do 28 de xaneiro de 1998, ou ben por non atende-lo requirimento de emenda de erros no prazo establecido, de acordo co disposto no artigo 71 da Lei 30/1992, do 26 de novembro,
de réxime xurídico das administracións públicas e do procedemento administrativo común.
Artigo 3º.-Excluí-los proxectos relacionados no anexo III desta orde, por seren presentados fóra do prazo establecido no artigo 6 da orde de convocatoria.
Artigo 4º.-As entidades ás que lles sexan subvencionados proxectos deberán presentar ante a Dirección Xeral de Política Lingüística a aceptación da subvención concedida no prazo máximo de dez días, contados a partir da publicación desta disposición no DOG, segundo o establecido no artigo 10 da Orde do 28-1-1998.
Artigo 5º.-A presente disposición ponlle fin á vía administrativa, segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común.
Disposición derradeira
A presente orde entrará en vigor o día seguinte ó da súa publicación no DOG.
Santiago de Compostela, 22 de xullo de 1998.
Celso Currás Fernández
Conselleiro de Educación e Ordenación
Universitaria
7223
ORDE do 28 de maio de 1998 pola que se prorroga a inclusión do río Tea no Rexistro Xeral de Espacios Naturais de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 05/06/1998

Ó abeiro das competencias que a Comunidade Autónoma de Galicia ten en materia de conservación da natureza foi regulada a figura do espacio natural en rexistro de protección xeral, mediante o Decreto 82/1989, do 11 de maio.
A Consellería de Agricultura, Gandería e Montes, facendo uso da facultade outorgada polo artigo 6 do devandito Decreto 82/1989, e a través da Orde do 5 de xuño de 1997, declara provisionalmente o río Tea como espacio natural en réxime de protección xeral e inicia o trámite de inclusión no Rexistro de Espacios Naturais de Galicia.
Transcorrido o prazo dun ano estipulado, cómpre prorroga-lo seu réxime por outro ano máis.
En consecuencia,
DISPOÑO:
Artigo único.-Prorrogar por un ano a declaración provisional do río Tea como espacio natural en réxime de protección xeral, nos mesmos termos que figuran na orde da Consellería de Agricultura, Gandería e Montes do 5 de xuño de 1997 (DOG nº 113, do 13 de xuño).
Disposicións derradeiras
Primeira.-Facúltase o director xeral de Montes e Medio Ambiente Natural para as cuestións de carácter xeral que se deriven da aplicación desta orden.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de maio de 1998.
José Carlos del Álamo Jiménez
Conselleiro de Medio Ambiente
5260
ORDE do 28 de maio 1998 pola que se prorroga a inclusión do río Lor no Rexistro Xeral de Espacios Naturais de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 05/06/1998

Ó abeiro das competencias que a Comunidade Autónoma de Galicia ten en materia de conservación da natureza foi regulada a figura do espacio natural en rexistro de protección xeral, mediante o Decreto 82/1989, do 11 de maio.
A Consellería de Agricultura, Gandería e Montes, facendo uso da facultade outorgada polo artigo 6 do devandito Decreto 82/1989, e a través da Orde do 5 de xuño de 1997, declara provisionalmente o río Lor como espacio natural en réxime de protección xeral e inicia o trámite de inclusión no Rexistro de Espacios Naturais de Galicia.
Transcorrido o prazo dun ano estipulado, cómpre prorroga-lo seu réxime por outro ano máis.
En consecuencia,
DISPOÑO:
Artigo único.-Prorrogar por un ano a declaración provisional do río Lor como espacio natural en réxime de protección xeral, nos mesmos termos que figuran na orde da Consellería de Agricultura, Gandería e Montes do 5 de xuño de 1997 (DOG nº 113, do 13 de xuño).
Disposicións derradeiras
Primeira.-Facúltase o director xeral de Montes e Medio Ambiente Natural para as cuestións de carácter xeral que se deriven da aplicación desta orden.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de maio de 1998.
José Carlos del Álamo Jiménez
Conselleiro de Medio Ambiente
5261
ORDE do 28 de maio de 1998 pola que se prorroga a inclusión do río Sor no Rexistro Xeral de Espacios Naturais de Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 05/06/1998

Ó abeiro das competencias que a Comunidade Autónoma de Galiia ten en materia de conservación da natureza foi regulada a figura do espacio natural en rexistro de protección xeral, mediante o Decreto 82/1989, do 11 de maio.
A Consellería de Agricultura, Gandería e Montes, facendo uso da facultade outorgada polo artigo 6 do devandito Decreto 82/1989, e a través da Orde do 5 de xuño de 1997, declara provisionalmente o río Sor como espacio natural en réxime de protección xeral e inicia o trámite de inclusión no Rexistro de Espacios Naturais de Galicia.
Transcorrido o prazo dun ano estipulado, cómpre prorroga-lo seu réxime por outro ano máis.
En consecuencia,
DISPOÑO:
Artigo único.-Prorrogar por un ano a declaración provisional do río Sor como espacio natural en réxime de protección xeral, nos mesmos termos que figuran na orde da Consellería de Agricultura, Gandería e Montes do 5 de xuño de 1997 (DOG nº 113, do 13 de xuño).
Disposicións derradeiras
Primeira.-Facúltase o director xeral de Montes e Medio Ambiente Natural para as cuestións de carácter xeral que se deriven da aplicación desta orden.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de maio de 1998.
José Carlos del Álamo Jiménez
Conselleiro de Medio Ambiente
5168
CORRECCIÓN de erros.-Orde do 27 de abril de 1998 pola que se regulan os programas de fomento da contratación da Comunidade Autónoma de Galicia para o exercicio de 1998.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 02/06/1998

Advertidos erros na citada orde publicada no Diario Oficial de Galicia nº 82, do xoves 30 de abril de 1998, cómpre efectua-la seguinte corrección, así:
-Na páxina 4.632, no artigo 10, onde di: «Os contratos en prácticas que se realicen con xoves...», debe dicir: «Os contratos en prácticas a xornada completa que se realicen con xoves...».
4986
DECRETO 151/1998, do 15 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 194 POL 97. O Saviñao, acceso ó club náutico de Belesar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1998

A Deputación Provincial de Lugo, en sesión celebrada o día 12 de decembro de 1997, aprobou o proxecto de 194 POL 97. O Saviñao. Acceso ó Club Náutico de Belesar e, na sesión celebrada o día 26 de xaneiro de 1998, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de maio de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 194 POL 97. O Saviñao. Acceso ó Club Náutico de Belesar.
Santiago de Compostela, quince de maio de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4382
DECRETO 150/1998, do 15 de maio, polo que se declara a urxente ocupación, para efectos de expropiación forzosa, polo Concello de Narón (A Coruña), dos bens e dereitos necesarios para a realización das obras do proxecto de apertura e acondicionamento da pista LC-642, LC-113 (por Agras).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/06/1998

O Concello de Narón (A Coruña), o día 28 de xaneiro de 1997, aprobou o proxecto de apertura e acondicionamento da pista LC-642, LC-113 (por Agras) e na sesión celebrada o día 18 de decembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque son innumerables as dificultades de tráfico a través da vía C-642/AC-113 por causa da súa actual estreiteza, conflicto que se repite unha e outra vez causándolles un prexuízo importante ós veciños que a través da vía acceden ás súas vivendas. A circunstancia de que ademais esta vía sexa tamén nexo de unión entre dous puntos de tránsito importante faina máis necesaria, así como a súa utilización como atallo da propia estrada de Castela.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día quince de maio de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Narón (A Coruña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura e acondicionamento da pista LC-642, LC-113 (por Agras).
Santiago de Compostela, quince de maio de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
4907
CORRECIÓN de erros.-Orde do 19 de maio de 1998 pola que se establecen bolsas de prácticas para estudiantes e titulados en especialidades agrarias.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 02/06/1998

Advertida a súa omisión na Orde do 19 de maio de 1998 pola que se establecen bolsas de prácticas para estudiantes e titulados en especialidades agrarias (DOG nº 102, do 29 de maio de 1998), inclúese modelo de solicitude de bolseiro para as empresas interesadas.
4990
DECRETO 149/1998, do 28 de maio, polo que se nomea rector magnífico da Universidade de Santiago de Compostela o profesor doutor Francisco Darío Villanueva Prieto.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 02/06/1998

Os estatutos da Universidade de Santiago de Compostela, aprobados polo Decreto 473/1997, do 28 de novembro (DOG nº 250, do 29 de decembro), dispoñen, no seu artigo 76, que lle corresponde ó claustro universitario a elección do rector, que será nomeado pola Xunta de Galicia.
Unha vez recibido na Consellería de Educación e Ordenación Universitaria escrito da Universidade de Santiago de Compostela no que se fai constar que o profesor doutor Francisco Darío Villanueva Prieto foi elixido para o cargo de rector por maioría absoluta na sesión do claustro celebrada os días 18 e 19 de maio, cómpre, en cumprimento do disposto legalmente, proceder ó oportuno nomeamento.
Na súa virtude, en uso das atribucións que me confire a Lei 1/1983, do 22 de febreiro (DOG nº 23, do 21 de marzo de 1983), reguladora da Xunta e do seu presidente, modificada pola Lei 11/1988, do 20 de outubro (DOG nº 208, do 28), por instancia do claustro da Universidade de Santiago de Compostela, e por proposta do conselleiro de Educación e Ordenación Universitaria e logo de deliberación do Consello da Xunta de Galicia na súa reunión do día vinteoito de maio de mil novecentos noventa e oito,
DISPOÑO:
Artigo único.-Nomeo rector magnífico da Universidade de Santiago de Compostela o profesor doutor Francisco Darío Villanueva Prieto.
Santiago de Compostela, vinteoito de maio de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
5046
ORDE do 28 de xullo de 1998 pola que se declara a alienabilidade do inmoble denominado O Regueiro, situado en Fiobre, termo municipal de Bergondo (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/07/1998

Con data do 8 de abril de 1997 asinouse o protocolo de colaboración entre a Xunta de Galicia e o Ministerio de Traballo e Asuntos Sociais coa finalidade de fixa-lo calendario de actuacións necesarias para a construcción e dotación dun centro de recuperación de minusválidos físicos en Galicia.
Con data do 22 de abril de 1998 a Dirección Xeral de Sercicios Sociais, dependente da Consellería Sanidade e Servicios Sociais, solicitou a tramitación do expediente de cesión gartuíta do predio denominado O Regueiro, situado no lugar de Fiobre, parroquia de San Vicente de Moruxo, termo municipal de Bergondo (A Coruña), a favor da Tesourería Xeral da Seguridade Social, para que o Instituto de Migracións e Servicios Sociais proceda á construcción do antedito centro de recuperación de minusválidos físicos.
Mediante Decreto 221/1998, do 10 de xullo de 1998 (DOG nº 144, do 28 de xullo), desafectuose do dominio público o antedito inmoble, logo do informe favorable da Consellería de Familia e Promoción do Emprego, Muller e Xuventude.
Co obxecto de posibilita-la cesión do dito inmoble, requírese, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do seu regulamento, a declaración previa da súa alienabilidade.
En virtud do anteriormente exposto, por proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do inmoble denominado O Regueiro, situado no lugar de Fiobre, parroquia de San Vicente de Moruxo, termo municipal de Bergondo (A Coruña), cunha extensión superficial aproximada de trinta mil metros cadrados e que linda ó norte, ría de Betanzos: ó sur, parcela nº 150 do Catastro de Rústica de Juana Varela Cubeiro; ó leste, ría de Betanzos; e ó oeste, parcela nº 105 do Catastro de Rústica de Manuel Fenández Aldao, regueiro, parcela nº 114 do Catastro de Rústica de María Franco Lorenzo e parcela nº 153 do Catastro de Rústica de herdeiros de Alfredo Romay Montoto. O dito predio está atravesado por unha pista que discorre desde Fiobre ata a praia, nas proximidades de punta Moruxo.
O dito inmoble atópase inscrito no Rexistro da Propiedade de Betanzos, no tomo 1554 xeral, libro
201 de Bergondo, folio 152, predio nº 19.765, inscrición 1ª.
Santiago de Compostela, vinteoito de xullo de mil novecentos noventa e oito.
José Antonio Orza Fernández
Conselleiro de Economía e Facenda
7274
DECRETO 225/1998, do 17 de xullo, polo que se modifica o Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo.
CONSELLERÍA DE CULTURA, COMUNICACIÓN SOCIAL E TURISMO — I. DISPOSICIÓNS XERAIS — 31/07/1998

As necesidades experimentadas nos últimos tempos no relativo ás materias de protección e vixilancia do patrimonio cultural de Galicia fan oportuna, co fin de conseguir unha maior eficiencia, a distribución orgánica entre as dúas áreas competenciais: a protección e a inspección, que na actualidade veñen atribuídas ó Servicio de Protección da Subdirección Xeral de Protección do Patrimonio Cultural na Dirección Xeral de Patrimonio Cultural.
Na súa virtude, por proposta do conselleiro de Cultura, Comunicación Social e Turismo, co informe favorable das consellerías da Presidencia e Administración Pública e de Economía e Facenda, e logo de deliberación do Consello da Xunta de Galicia na súa reunión do día dezasete de xullo de mil novecentos noventa e oito,
DISPOÑO:
Artigo 1º
Engádese o punto 1.3º ó artigo 6.2º.1 do Decreto 8/1998, do 8 de xaneiro, polo que se desenvolve a estructura orgánica da Consellería de Cultura, Comunicación Social e Turismo co seguinte teor:
«1.3. Servicio de Vixilancia e Ispección do Patrimonio Cultural.
Correspóndelle a este servicio as funcións de:
a) Vixilancia do cumprimento da ordenación urbanística municipal a través dos plans de ordenación e plans operativos no que se refire ó patrimonio cultural de Galicia.
b) Comprobación do cumprimento das normas, resolucións e dictames emanados da autoridade competente en materia de protección do patrimonio cultural.
c) Control dos obrigatorios libros de rexistro onde deben consta-las transaccións realizadas polas persoas e entidades dedicadas ó comercio de bens integrantes do patrimonio cultural.
d) Todas aqueloutras que por disposicións legais ou regulamentarias poidan serlles atribuídas».
Artigo 2º
Suprímese a alínea f) do artigo 6.2º.1 parágrafo 1.1.
Disposicións derradeiras
Primeira.-Facúltase o conselleiro de Cultura, Comunicación Social e Turismo para que dicte as normas complementarias que sexan precisas para o desenvolvemento do establecido no presente decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezasete de xullo de mil novecentos noventa e oito.
Manuel Fraga Iribarne
Presidente
Jesús Pérez Varela
Conselleiro de Cultura, Comunicación Social
e Turismo
7039
DECRETO 222/1998, do 10 de xullo, polo que se modifica o Decreto 119/1994, do 28 de abril, no referente á expedición de permisos de pesca nos coutos dependentes da Dirección Xeral de Montes e Medio Ambiente Natural.
CONSELLERÍA DE MEDIO AMBIENTE — III. OUTRAS DISPOSICIÓNS — 28/07/1998

O Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, establece unha nova clasificación dos permisos de pesca (artigo 8) e dispón que os permisos para concursos deportivos oficiais e para entidades colaboradoras poderán ser outorgados con carácter gratuíto (artigos 32.1º e 33.1º), polo que é preciso proceder a unha modificación dos prezos públicos esixibles pola realización das devanditas actividades de pesca fixados polo Decreto 119/1994, do 28 de abril, (DOG nº 92, do 13 de maio, e corrección de erros no DOG nº 101, do 27 de maio).
Na súa virtude, por proposta do conselleiro de Medio Ambiente, logo do informe favorable da Consellería de Economía e Facenda e logo de deliberación do Consello da Xunta de Galicia na súa reunión do día dez de xullo de mil novecentos noventa e oito,
DISPOÑO:
Artigo único.
Modifícase o apartado referente á «expedición de permisos de pesca nos coutos dependentes da Dirección Xeral de Montes e Medio Ambiente Natural», do anexo do Decreto 119/1994, do 28 de abril, que queda redactado como segue:
«a) Permiso de primeira categoría, válido para a pesca do salmón e demais especies: 1.500 ptas.
b) Permiso de segunda categoría, válido para a pesca do reo e demais especies agás salmón: 1.000 ptas.
c) Permiso de terceira categoría, válido para a pesca da troita e demais especies agás salmón e reo: 500 ptas.
d) Permiso de cuarta categoría, válido para a pesca de ciprínidos e demais especies agás salmónidos: 250 ptas.
e) Permiso de quinta categoría, aqueles que a Administración poña á disposición dos concesionarios de aproveitamentos piscícolas para a súa venda ou distribución: gratuíto.
f) Permiso de pesca sen morte; válido para a práctica da pesca nos coutos de pesca sen morte: 250 ptas.
g) Permiso de pesca intensiva: 750 ptas.
Os permisos de segunda, terceira e cuarta categoría poderán ser de carácter gratuíto no caso de que fosen para concursos deportivos oficiais; e poderán selo tamén para entidades colaboradoras non concesionarias dun aproveitamento piscícola ou coas que exista convenio ou consorcio».
Disposición transitoria
O prezo do permiso de pesca intensiva empezarase a aplicar na tempada de pesca de 1999.
Disposicións derradeiras
Primeira.-Autorízase o conselleiro de Medio Ambiente para dicta-las disposicións precisas para a aplicación deste decreto.
Segunda.-O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dez de xullo de mil novecentos noventa e oito.
Manuel Fraga Iribarne
Presidente
José Carlos del Álamo Jimenez
Conselleiro de Medio Ambiente
6536
CORRECCIÓN de erros.-Decreto 473/1997, do 12 de decembro, polo que se aproban os estatutos da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/06/1998

Advertido erro no texto remitido para a súa publicación no Diario Oficial de Galicia nº 250, do luns 29 de decembro de 1997, cómpre face-la oportuna corrección.
-Na páxina 12.491, columna dereita, artigo 86.1º, di: «e) Unha representación de estudiantes do primeiro e segundo ciclo nunha porcentaxe do 20% do total da xunta, e unha representación de estudiantes do terceiro ciclo nunha porcentaxe do 5% do total da xunta.», debe dicir: «e) Unha representación de estudiantes do primeiro e segundo ciclo nunha porcentaxe do 25% do total da xunta, e unha representación de estudiantes do terceiro ciclo nunha porcentaxe do 5% do total da xunta.».
5127
DECRETO 220/1998, do 10 de xullo, polo que se acepta a cesión a título gratuíto á Comunidade Autónoma de Galicia dun terreo de 12.519,50 m, situado na Barcala, termo municipal de Cambre (A Coruña), para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/07/1998

O Pleno da Corporación municipal de Cambre, reunido en sesión celebrada o 25 de novembro de 1997, acordou a cesión á Comunidade Autónoma de Galicia, dun terreo de 12.519,50 m, situado na Barcala, termo municipal de Cambre, para a construcción dun centro de ESO.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello de Cambre acordou a cesión e logo de deliberación do Consello da Xunta de Galicia na súa reunión do día dez de xullo de mil novecentos noventa e oito,
DISPOÑO:
Artigo 1º
Acéptase a cesión gratuíta dun terreo de 12.519,50 m, que linda:
-Norte: propiedade municipal e terreo propiedade de Dolores Iglesias Catoira, José García Vidal e Manuel Rodríguez Longueira.
-Sur: terreo propiedade de José Aguiar, Venturo Otero e María Varela.
-Leste: terreo propiedade de Dolores González, Miguel Olives Martínez, Áurea Eiroa Climent e resto do predio matriz.
-Oeste: zona de dominio público da liña de ferrocarril Palencia-A Coruña e terreos do Concello de Cambre.
O inmoble descrito atópase inscrito no Rexistro da Propiedade Nº 3 da Coruña no tomo 2.842, folio 81 do libro 325, predio número 27.328, inscrición primeira, a favor do Concello de Cambre por título de segregación.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dez de xullo de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
6860
RESOLUCIÓN do 3 de xullo de 1998, da Dirección Xeral de Recursos Mariños, pola que se desenvolven determinados aspectos da Orde do 29 de marzo de 1996, pola que se regula a expedición de licencias para practica-la pesca marítima de recreo, dentro das augas interiores da Comunidade Autónoma de Galicia, e se fixan as zonas do litoral onde se poderá practica-la pesca submarina.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 28/07/1998

A Orde do 29-3-1996 sinala no seu artigo 2.1º que a licencia para a práctica da pesca marítima de recreo se outorga por un período de cinco anos, a partir da súa data de expedición, debéndose revalidar anualmente.
Dado que na referida orde non existe expresa previsión sobre o prazo no que se debe solicita-la aludida revalidación anual, tendo en conta as dúbidas xurdidas en canto á delimitación do mencionado prazo e de acordo co establecido na disposición derradeira primeira da precitada orde, así como no Decreto 109/1998, do 5 de marzo, (DOG nº 65, do 6 de marzo), polo que se establece a estructura orgánica da Consellería de Pesca, Marisqueo e Acuicultura, esta dirección xeral
RESOLVE:
1. A revalidación anual da licencia á que se refire o artigo 2.1º da Orde do 29-3-1996 solicitarase no prazo dos 20 días naturais inmediatos anteriores ó vencemento do seu período anual de vixencia.
2. As solicitudes de revalidación presentadas unha vez vencido o período anual de vixencia da licencia, expediranse polo período de tempo que falte ata a data na que corresponda a seguinte revalidación.
3. As solicitudes de revalidación e as de licencia especial ás que se refiren os artigos 5 e 6, respectivamente, da Orde do 29-3-1996, deberán unir á documentación sinalada nos citados artigos unha fotografía tamaño carné do interesado.
Santiago de Compostela, 3 de xullo de 1998.
Javier Pereiro Muñoz
Director xeral de Recursos Mariños
5915
CORRECCIÓN de erros.-Resolución do 26 de xuño de 1998 pola que se ordena a publicación do Acordo do Consello da Xunta de Galicia do 25 de xuño de 1998, polo que se aproba a modificación das relacións de postos de traballo das consellerías da Presidencia e Administración Pública, de Educación e Ordenación Universitaria e de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/07/1998

Advertidos erros na citada resolución, publicada no Diario Oficial de Galicia número 124, do 30 de xuño de 1998, cómpre face-la oportuna correción:
Na páxina 7.348, no anexo II, dentro da Consellería de Educacion e Ordenación Universitaria, no epígrafe de supresións, onde di: «Na páxina 8.792, no centro de destino Col. Publ. Luis Díaz Moreno (Baralla),...», debe dicir: «Na páxina 8.792, no centro de destino Col. Publ. Santo Antonio (Monforte),...».
6809
CORRECCIÓN de erros.-Resolución do 19 de xuño de 1998, da Secretaría Xeral de Investigación e Desenvolvemento, pola que se adxudican as axudas para equipamento e infraestructura de investigación e bibliotecaria convocadas no anexo II á Orde do 9 de febreiro de 1998 (DOG do 13 de febreiro).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/07/1998

Advertido erro no anexo da citada resolución, publicada no DOG nº 124, do 30 de xuño de 1998, cómpre efectua-la seguinte rectificación:
Na páxina 7.346, o anexo da resolución de referencia, onde di: «Beneficiario Domínguez Muñoz, Juan Enrique, Fac. Medicina. Dpto. Medicina. Univ. Santiago de Compostela», debe dicir: «Domínguez Muñoz, Juan Enrique, Complexo Hospitalario Universitario. Santiago de Compostela (Sergas)».
7157
RESOLUCIÓN do 18 de xuño de 1998, conxunta da Dirección Xeral de Ordenación Educativa e de Formación Profesional da Consellería de Educación e Ordenación Universitaria e do Instituto Galego de Consumo, pola que se publica a selección dos premios de carteis, debuxos e redaccións para escolares de niveis non universitarios sobre a educación do consumidor, en conmemoración do Día Mundial dos Dereitos do Consumidor.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/07/1998

Por Resolución do 18 de febreiro de 1998 (DOG nº 44, do 5 de marzo), a Consellería da Presidencia
e Administración Pública convocou premios de carteis ou debuxos e traballos de redacción sobre a educación do consumidor en conmemoración do Día Mundial dos Dereitos do Consumidor; vista a proposta do xurado relativa á selección dos traballos presentados, efectuada segundo o disposto nas bases 5ª e 6ª, polo xurado mencionado na base 8ª da citada orde, procede a súa publicación de conformidade con esta. Na virtude
RESOLVEMOS:
Facer pública a selección de premios concedidos para carteis ou debuxos e traballos de redacción presentados de conformidade coa Resolución do 18 de febreiro de 1998, que se relacionan no anexo desta orde.
Santiago de Compostela, 18 de xuño de 1998.
O presidente do Instituto Galego do Consumo
Rubricado
O director xeral de Ordenación Educativa e Formación Profesional
Rubricado
ANEXO:
1. Modalidade debuxos:
Título: sen título.
Alumno: colectivo.
Estudios: educación infantil.
Centro: C.P. Antonio Carpintero de Arbo (Pontevedra).
Premio de 125.000 pesetas: 50.000 pesetas para o alumno e 75.000 pesetas para o centro.
Título: sen título.
Alumno: colectivo.
Estudios: 1º e 2º ciclo de educación primaria.
Centro: Centro de Educación Especial nº 2 de Lugo.
Premio de 150.000 ptas.: 65.000 pesetas para o alumno e 85.000 pesetas para o centro.
Título: sen título.
Alumna: María Teresa Castro Fernández.
Estudios: 1º curso de deseño gráfico.
Centro: Ramón Falcón (Lugo).
Premio de 200.000 pesetas: 90.000 pesetas para o alumno e 110.000 pesetas para o centro.
2. Modalidade de redaccións:
Título: O Euro a moeda de todos, chamáa.
Alumna: Iria Regueiro González.
Estudios: 3º ciclo de educación primaria.
Centro: CEIP Tomás de Lemos (Ourense).
Premio de 150.000 pesetas: 65.000 pesetas para o alumno e 85.000 pesetas para o centro.
Título: O Euro, unha moeda para todos.
Alumna: Mónica Pérez Vázquez.
Estudios: 1º ciclo ESO.
Centro: CEIP San Miguel de Paradela (Lugo).
Premio de 175.000 pesetas: 75.000 pesetas para o alumno e 100.000 pesetas para o centro.
Título: O Euro, unha moeda de todos.
Alumnas: Vanessa Rivera González e Rocío Rodríguez Enríquez.
Estudios: 2º ciclo ESO.
Centro: IES Río Cabe, Monforte de Lemos (Lugo).
Premio de 200.000 pesetas: 90.000 pesetas para o alumno e 110.000 pesetas para o centro.
6808
RESOLUCIÓN do 14 de xullo de 1998, sobre a vixencia das solicitudes de axudas, presentadas ó abeiro da anulada Orde do 3 de xaneiro de 1995, en relación coa Orde do 13 de xullo de 1998, pola que se establecen as normas para a concesión de axudas para a renovación e modernización da flota pesqueira.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/07/1998

A Orde do 3 de xaneiro de 1995, dictada en aplicación e desenvolvemento do Decreto 278/1994, do 8 de setembro, polo que se establece o programa de axudas con finalidade estructural no sector da pesca, a acuicultura e a transformación e comercialización dos seus productos, utilízase nas distintas convocatorias de axudas para a renovación da flota pesqueira galega.
Coa entrada en vigor da Orde do 13 de xullo de 1998, pola que se establecen as normas para a concesión de axudas para a renovación e modernización da flota pesqueira, considérase necesario determinar expresamente que as solicitudes presentadas ó abeiro da disposición de carácter xeral anulada manterán a súa vixencia respecto da que a substitúa.Por todo o que antecede,
RESOLVO:
As solicitudes de axudas presentadas ó abeiro da anulada Orde do 3 de xaneiro de 1995, que se atopen en trámite ou pendentes de decisión, resolveranse de acordo coa normativa establecida na Orde do 13 de xullo de 1998.
Santiago de Compostela, 14 de xullo de 1998.
Amancio Landín Jaráiz
Conselleiro de Pesca, Marisqueo e Acuicultura
6148
ORDE do 6 de xullo de 1998 pola que se nomean novos membros do Consello Galego de Relacións Laborais en representación da Unión Xeral de Traballadores de Galicia (UGT-Galicia).
CONSELLERÍA DE XUSTIZA, INTERIOR E RELACIÓNS LABORAIS — II. AUTORIDADES E PERSOAL — 31/07/1998

De acordo co disposto no artigo 4 da Lei 7/1988, do 12 de xullo (Diario Oficial de Galicia do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución que recolle o artigo 4 da dita lei, a Unión Xeral de Traballadores de Galicia acordou a renovación de membros titulares e suplentes da súa representación no consello.
En virtude do disposto no artigo 11 do Decreto 13/1994, do 20 de xaneiro, polo que se establece a estructura orgánica da Consellería de Xustiza, Interior e Relacións Laborais, o órgano colexiado Consello Galego de Relacións Laborais figura adscrito a esta consellería.
Por todo o exposto, en virtude do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo primeiro.-Nomear membros titulares do Pleno do Consello Galego de Relacións Laborais, en representación da Unión Xeral de Traballadores de Galicia, a Xabier Carro Garrote, Vicente Calvo Loureiro e Manuel Ferreiro Mosquera, en substitución de Ricardo Varela Sánchez, Francisco J. Sardina Picos e Manuel Golpe Gómez.
Artigo segundo.-Nomear membros suplentes do Pleno do Consello Galego de Relacións Laborais, en representación da Unión Xeral de Traballadores de Galicia, a Santiago Lamas Piñón, Miguel A. González Fernández e José Carlos Rodríguez del Río, en substitución de Álvaro Ansias Bacelar, José Benito Núñez López e Manuel Ferreiro Mosquera.
Santiago de Compostela, 6 de xullo de 1998.
Jesús Carlos Palmou Lorenzo
Conselleiro de Xustiza, Interior e Relacións
Laborais
7325
CORRECCIÓN de erros.-Orde do 15 de abril de 1998 pola que se regulan os documentos básicos do proceso de avaliación do ensino básico para as persoas adultas.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 04/06/1998

Advertidos erros nalgúns dos anexos da citada orde publicada no DOG nº 91, do 14 de maio de 1998, cómpre efectua-las seguintes correccións:
-Substituí-los anexos IX e X da páxina 5.225 polos que se inclúen na presente corrección de erros.
-Engadi-lo anexo XI ó que fai referencia no artigo 6º.3 da citada orde.
5069
DECRETO 161/1998, do 22 de maio, polo que se acepta a cesión a título gratuíto á Comunidade Autónoma de Galicia dun terreo de 12.210 m situado no lugar da Moreira, termo municipal de Verín (Ourense) para a construcción dun centro de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/06/1998

O Pleno da Corporación municipal de Verín reunido en sesión ordinaria o día 30 de xaneiro de 1998, acordou a cesión á Comunidade Autónoma de Galicia dun terreo de 12.210 m situado no lugar da Moreira (Verín) para a construcción dun centro de educación secundaria.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; aínda que non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Verín acordou a cesión e logo de deliberación do Consello da Xunta de Galicia na súa reunión do día vintedous de maio de mil novecentos noventa e oito,
DISPOÑO:
Artigo 1º.-Acéptase a cesión gratuíta dun terreo de 12.210 m situado no lugar da Moreira, termo municipal de Verín (Ourense), que linda ó norte, predio propiedade de Edificacións SYCA S.L., herdeiros de Francisco Toubes e propiedade de Carlota Vaz; ó sur, camiño veciñal; ó leste, herdeiros de José Nieto e herdeiros de Francisco Toubes; oeste, predio propiedade de Edificacións SYCA S.L.
O inmoble descrito figura inscrito no tomo 700, libro 142 de Verín, folio 112, predio rexistral número 24.560 a favor do Concello de Verín en virtude de escritura autorizada polo notario desa vila o 2 de xaneiro de 1998 co número 17 do seu protocolo.
Artigo 2º.-O inmoble cedido destinarase á construcción dun centro de ensino secundario en Verín.
Artigo 3ª.-A Consellería de Economía e Facenda, a través da Secretaría Xeral e do Patrimonio, pro
cederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintedous de maio de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
5258
DECRETO 165/1998, do 22 de maio, polo que se declara a urxente ocupación, para efectos de expropiación forzosa, polo Concello do Grove (Pontevedra), dos bens e dereitos necesarios para a realización das obras do proxecto de nova canalización de abastecemento ó Grove.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 09/06/1998

O Concello do Grove (Pontevedra), en sesión celebrada o día 30 de outubro de 1997, aprobou o proxecto de nova canalización de abastecemento ó Grove e na sesión celebrada o día 26 de febreiro de 1998
acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se motiva a urxencia na insuficiencia do abastecemento de auga e baseándose no artigo único do Decreto 3376/1971, do 23 de decembro, que dispón que as obras e instalacións necesarias para a potabilidade das augas destinadas ó abastecemento de poboacións decláranse de recoñecida urxencia para tódolos efectos de aplicación do artigo 52 da Lei de expropiación forzosa.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintedous de maio de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Grove (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de nova canalización de abastecemento ó Grove.
Santiago de Compostela, vintedous de maio de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5299
RESOLUCIÓN do 28 de maio de 1998 pola que se convocan unhas xornadas sobre función consultiva e Administración local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 04/06/1998

Dentro do plan de actividades da Escola Galega de Administración Pública para 1998 e conforme as funcións atribuídas pola Lei 4/1987, do 27 de maio, de creación da escola, e pola Lei 10/1989, do 10 de xullo, de modificación da anterior, convócanse, en colaboración co Consello Consultivo de Galicia, unhas Xornadas sobre función consultiva e Administración local, que deberán desenvolverse conforme as seguintes bases:
1. Obxectivos:
Analiza-lo ámbito de actuación, a función e o carácter dos dictames dos consellos consultivos en relación coas competencias dos entes locais.
2. Contidos:
Trataranse, entre outros, estes temas:
-Entes locais e consellos consultivos.
-Dictames consultivos e Administración local.
-A responsabilidade patrimonial na Administración local.
-Recursos de revisión e revisión de oficio.
-Contratación e concesión administrativas.
3. Destinatarios:
Persoal titulado ó servicio da Administración local e da Xunta de Galicia.
4. Desenvolvemento:
Horario: mañá e tarde.
Lugar e datas: as xornadas convocadas terán lugar no salón de actos da Escola Galega de Administración
Pública (polígo das Fontiñas, rúa de Madrid, 2-4 en Santiago de Compostela), os días 29 e 30 de xuño.
5. Inscrición:
Prazo: remata o mércores, día 24 de xuño de 1998.
Tramitación de solicitudes: as solicitudes irán dirixidas ó director da Escola Galega de Administración Pública (polígono das Fontiñas, rúa de Madrid, 2-4, 15707, Santiago de Compostela), segundo o modelo que figura como anexo a esta convocatoria, e presentaranse no rexistro xeral da EGAP, ou por calquera das formas previstas no artigo 38.4º da Lei 30/1992, do 26 de novembro, de réxime xurídico das administracións púbicas e do procedemento administrativo común. Admitiranse tamén inscricións por telefax: (981) 54 63 37.
Número de prazas: limitado á capacidade do local.
Inscrición fóra de prazo: só se admitirán, de que daren prazas baleiras, coa condición de que se cumpran os requisitos xerais antes indicados.
Os peticionarios poderán obter confirmación da súa posible admisión, chamando, a partir do día 10 de xuño, por teléfono das 10 horas ás 14.30 horas, ós seguintes números: (981) 54 62 39 ou (981) 54 60 40.
6. Modificacións:
A EGAP reserva para si a facultade de interpretar e de resolve-las incidencias que puidesen xurdir no desenvolvemento das xornadas, así como a de cancelalas se o escaso número de solicitudes non xustificase a súa realización.
7. Certificación de asistencia:
Entregaráselles, ó remate destas xornadas, a aqueles asistentes que concorresen asiduamente a estas, cando a súa inasistencia non sexa igual ou superior ó 15% das horas lectivas programadas, e expresarase neste documento a natureza da actividade e as datas da súa realización.
Santiago de Compostela, 28 de maio de 1998.
Domingo Bello Janeiro
Director da Escola Galega de Administración Pública
5093